CELEX: 62020CJ0683
Language: sk
Date: 2022-01-13 00:00:00
Title: Rozsudok Súdneho dvora (ôsma komora) z 13. januára 2022.#Európska komisia proti Slovenskej republike.#Nesplnenie povinnosti členským štátom – Životné prostredie – Smernica 2002/49/ES – Posudzovanie a riadenie environmentálneho hluku – Väčšie cestné úseky a väčšie železničné úseky – Článok 8 ods. 2 – Akčné plány – Článok 10 ods. 2 – Príloha VI – Zhrnutia akčných plánov – Neoznámenie Komisii v stanovených lehotách.#Vec C-683/20.

ROZSUDOK SÚDNEHO DVORA (ôsma komora)
   z 13. januára 2022 (
         *1
      )
   „Nesplnenie povinnosti členským štátom – Životné prostredie – Smernica 2002/49/ES – Posudzovanie a riadenie environmentálneho hluku – Väčšie cestné úseky a väčšie železničné úseky – Článok 8 ods. 2 – Akčné plány – Článok 10 ods. 2 – Príloha VI – Zhrnutia akčných plánov – Neoznámenie Komisii v stanovených lehotách“
   Vo veci C‑683/20,
   ktorej predmetom je žaloba o nesplnenie povinnosti podľa článku 258 ZFEÚ podaná 17. decembra 2020,
   
      Európska komisia, v zastúpení: R. Lindenthal a M. Noll‑Ehlers, splnomocnení zástupcovia,
   žalobkyňa,
   proti
   
      Slovenskej republike, v zastúpení: B. Ricziová, splnomocnená zástupkyňa,
   žalovanej,
   SÚDNY DVOR (ôsma komora),
   v zložení: predseda siedmej komory J. Passer (spravodajca), vykonávajúci funkciu predsedu ôsmej komory, sudcovia F. Biltgen a N. Wahl,
   generálny advokát: P. Pikamäe,
   tajomník: A. Calot Escobar,
   so zreteľom na písomnú časť konania,
   so zreteľom na rozhodnutie prijaté po vypočutí generálneho advokáta, že vec bude prejednaná bez jeho návrhov,
   vyhlásil tento
   
      Rozsudok
   
   
            1
         
         
            Európska komisia svojou žalobou navrhuje, aby Súdny dvor určil, že Slovenská republika si tým, že nevypracovala akčné plány a neoznámila Komisii zhrnutia akčných plánov pre väčšie cestné úseky a väčšie železničné úseky uvedené v prílohe tohto rozsudku, nesplnila povinnosti, ktoré jej vyplývajú z článku 8 ods. 2 a článku 10 ods. 2 smernice Európskeho parlamentu a Rady 2002/49/ES z 25. júna 2002, ktorá sa týka posudzovania a riadenia environmentálneho hluku (Ú. v. ES L 189, 2002, s. 12; Mim. vyd. 15/007, s. 101) v spojení s prílohou VI tejto smernice.
         
      
      Právny rámec
   
   
            2
         
         
            Podľa článku 3 smernice 2002/49 s názvom „Definície“:
            „Na účely tejto smernice:
            …
            
                     n)
                  
                  
                     ‚väčšie cesty‘ [‚väčší cestný úsek‘ – neoficiálny preklad] znamená regionálnu, národnú alebo medzinárodnú cestu určenú členským štátom, ktorá má viac ako tri milióny prejazdov vozidiel za rok;
                  
               
                     o)
                  
                  
                     ‚väčšia železničná trať‘ [‚väčší železničný úsek‘ – neoficiálny preklad] znamená železničnú trať určenú členským štátom, ktorá má viac ako 30000 prejazdov vlakov za rok;
                  
               …
            
                     t)
                  
                  
                     ‚akčné plány‘ znamená plány určené na riadenie otázok a účinkov hluku, vrátane znižovania hluku, ak treba;
                  
               …“
         
      
            3
         
         
            Článok 8 tejto smernice, nazvaný „Akčné plány“, stanovuje:
            „…
            2.   Členské štáty zabezpečia, že do 18. júla 2013 budú mať príslušné orgány vypracované akčné plány najmä pre určenie priorít, ktoré môžu byť identifikované prekročením akejkoľvek príslušnej limitnej hodnoty alebo inými kritériami, ktoré vyberú členské štáty pre aglomerácie a pre väčšie cesty, ako aj väčšie železničné trate [a pre väčšie cestné úseky, ako aj väčšie železničné úseky – neoficiálny preklad] v rámci ich území.
            …
            5.   Akčné plány sa preskúmajú a revidujú, ak je to potrebné, keď sa vyskytne väčší rozvoj ovplyvňujúci existujúcu hlukovú situáciu a aspoň každých päť rokov po termíne ich schválenia.
            …
            7.   Členské štáty zabezpečia, že s verejnosťou sa budú konzultovať návrhy na akčné plány podané zavčasu a efektívne možnosti na účasť na príprave a preskúmaní akčných plánov, že výsledky tej účasti sú zobraté do úvahy a že verejnosť je informovaná o prijatých rozhodnutiach. Zabezpečia sa náležité časové rámce poskytujúce dostatočný čas pre každé štádium účasti verejnosti.
            Ak povinnosť uskutočniť postup účasti verejnosti vyplynie súčasne z tejto smernice a z akýchkoľvek iných právnych predpisov [Únie], členské štáty môžu zabezpečiť spojené postupy, aby sa zabránilo zdvojeniu.“
         
      
            4
         
         
            Článok 10 uvedenej smernice, nazvaný „Zber a uverejnenie údajov členskými štátmi a Komisiou“, v odseku 2 stanovuje:
            „Členské štáty zabezpečia, aby boli informácie zo strategických hlukových máp a zhrnutia akčných plánov, ako je uvedené v prílohe VI, zaslané Komisii v rámci šiestich mesiacov od termínov stanovených v článkoch 7 a 8 v tomto poradí.“
         
      
            5
         
         
            Príloha V tejto smernice stanovuje minimálne požiadavky na akčné plány.
         
      
            6
         
         
            Príloha VI tej istej smernice stanovuje údaje, ktoré sa majú zaslať Komisii, a to osobitne, pokiaľ ide o väčšie cestné úseky, väčšie železničné úseky a väčšie letiská, „zhrnutie akčného plánu pokrývajúce všetky dôležité hľadiská uvedené v prílohe V neprekračujúce desať strán, čo do dĺžky“.
         
      
      Konanie pred podaním žaloby
   
   
            7
         
         
            Dňa 25. júna 2010 zaslali slovenské orgány Komisii prostredníctvom elektronického portálu ReportNet Európskej environmentálnej informačnej a monitorovacej siete (Eionet) zoznam aglomerácií, väčších cestných úsekov, väčších železničných úsekov a väčších letísk patriacich do pôsobnosti smernice 2002/49. Uvedené orgány 16. januára 2014 aktualizovali tento zoznam, pokiaľ ide o väčšie železničné úseky.
         
      
            8
         
         
            Útvary Komisie zaslali 27. marca 2015 po počiatočnej výmene listov slovenským orgánom žiadosť v rámci postupu EU Pilot 7453/15/ENVI týkajúcu sa vykonania smernice 2002/49.
         
      
            9
         
         
            Slovenské orgány na túto žiadosť odpovedali 26. mája 2015 a následne 24. júla 2015 aktualizovali údaje týkajúce sa aglomerácií a väčších cestných úsekov.
         
      
            10
         
         
            Dňa 29. apríla 2016 Komisia zaslala Slovenskej republike výzvu, v ktorej konštatovala viaceré nesplnenia povinností zo strany tohto členského štátu vyplývajúcich zo smernice 2002/49, okrem iného povinnosti stanovenej v článku 8 ods. 2 vypracovať akčné plány, ako aj povinnosti stanovenej v článku 10 ods. 2 v spojení s prílohami V a VI uvedenej smernice zaslať Komisii zhrnutia týchto akčných plánov.
         
      
            11
         
         
            Slovenská republika na túto výzvu odpovedala listom zo 17. júna 2016.
         
      
            12
         
         
            Komisia 15. júna 2017 po preskúmaní tejto odpovede a informácií poskytnutých následne po tejto odpovedi zaslala Slovenskej republike odôvodnené stanovisko. V tomto stanovisku okrem iného konštatovala, že tento členský štát v rozpore s článkom 8 ods. 2 a 4 v spojení s prílohou V smernice 2002/49 nevypracoval akčné plány pre 462 väčších cestných úsekov a šestnásť väčších železničných úsekov a v rozpore s článkom 10 ods. 2 smernice 2002/49 v spojení s jej prílohami V a VI nezaslal zhrnutia akčných plánov pre uvedené väčšie cestné úseky a väčšie železničné úseky. Komisia stanovila Slovenskej republike lehotu dvoch mesiacov od doručenia uvedeného stanoviska na prijatie opatrení potrebných na ukončenie týchto nesplnení povinností.
         
      
            13
         
         
            Listom z 24. júla 2017 Slovenská republika uviedla, že si nemohla úplne a včas splniť povinnosti vyplývajúce zo smernice 2002/49, pretože správcovia pozemných komunikácií a prevádzkovatelia železničných dráh si v stanovených lehotách nesplnili svoje zákonné povinnosti. Tento členský štát okrem toho Komisii spresnil, že v danom čase sa pripravovalo 17 akčných plánov pre väčšie cestné úseky.
         
      
            14
         
         
            Slovenské orgány 21. augusta 2020 vložili do siete Eionet nové informácie týkajúce sa väčších cestných úsekov a 10. septembra 2020 nové informácie týkajúce sa väčších železničných úsekov.
         
      
            15
         
         
            Keďže Komisia sa domnievala, že Slovenská republika si nesplnila povinnosti, ktoré jej vyplývajú z článku 8 ods. 2 a článku 10 ods. 2 v spojení s prílohou VI smernice 2002/49, rozhodla sa podať túto žalobu.
         
      
      O žalobe
   
   
      
         Argumentácia účastníkov konania
      
   
   
            16
         
         
            Hoci Komisia uznáva, že Slovenská republika dosiahla od začatia konania určitý pokrok pri vykonávaní smernice 2002/49, tvrdí, že tento členský štát si nesplnil povinnosť podľa článku 10 ods. 2 v spojení s prílohou VI smernice 2002/49 zaslať jej zhrnutia akčných plánov pre 445 väčších cestných úsekov mimo aglomerácií a šestnásť väčších železničných úsekov mimo aglomerácií. Keďže neexistuje dôkaz o opaku, Komisia z toho vyvodzuje, že Slovenská republika nevypracovala akčné plány pre tieto úseky, a teda si nesplnila povinnosť, ktorá jej vyplýva z článku 8 ods. 2 tejto smernice.
         
      
            17
         
         
            Slovenská republika uznáva, že si svoje povinnosti vyplývajúce z článku 8 ods. 2 a článku 10 ods. 2 smernice 2002/49 splnila oneskorene. Domnieva sa však, že táto žaloba sa stala bezpredmetnou.
         
      
            18
         
         
            Podľa jej názoru už totiž po tom, čo Komisii 10. septembra 2020 poskytla dokument s názvom „Akčný plán ochrany pred hlukom vybraných úsekov železničných dráh v správe Železníc Slovenskej republiky (ŽSR) pre prevádzku v roku 2011 – Zhrnutie“ s dátumom júl 2013, a po tom, čo jej 31. decembra 2020 poskytla dokument s názvom „Akčný plán ochrany pred hlukom vybraných úsekov väčších ciest v správe Slovenskej správy ciest (SSC) pre stav v roku 2011 – Zhrnutie“ s dátumom november 2020, nepretrváva žiadne údajné nesplnenie povinnosti.
         
      
            19
         
         
            Komisia vo svojej replike spochybnila relevantnosť týchto dokumentov. Tieto dokumenty totiž podľa nej vychádzajú z verejných konzultácií, ktoré sa uskutočnili v priebehu roka 2020. Keďže verejné konzultácie sa musia podľa článku 8 ods. 7 smernice 2002/49 uskutočniť pred prijatím akčných plánov, tieto dokumenty sa podľa Komisie nemôžu týkať akčných plánov na obdobie rokov 2013 až 2018. Preto sa podľa nej skôr zdá, že ide o nedávno prijaté dokumenty, ktoré sa zaoberajú minulou situáciou. Zo systematického výkladu ustanovení smernice 2002/49 pritom podľa Komisie vyplýva, že akčný plán musí byť prijatý včas, aby sa pokrylo budúce obdobie. Zo systému povinností zavedeného uvedenou smernicou, osobitne z článku 8 ods. 5 tejto smernice, podľa nej konkrétne vyplýva, že najneskôr po piatich rokoch sa akčné plány preskúmajú a v prípade potreby zrevidujú. Prijatie akčného plánu, ktorý mal byť vypracovaný v roku 2013, až v roku 2020 preto podľa názoru Komisie nemôže viesť k súladu so smernicou 2002/49. Ak by bolo možné prijatie akčných plánov po uplynutí obdobia, na ktoré sa vzťahujú, smernica 2002/49 by podľa nej bola zbavená potrebného účinku.
         
      
            20
         
         
            Komisia dodáva, že otázka, či si Slovenská republika splnila svoje povinnosti vyplývajúce z článku 8 ods. 2 a článku 10 ods. 2 smernice 2002/49, sa v každom prípade musí posudzovať podľa situácie ku dňu uplynutia lehoty stanovenej v odôvodnenom stanovisku, teda v prejednávanej veci k 15. augustu 2017. Podľa nej je pritom nesporné, že k tomuto dátumu Slovenská republika stále nemala vypracované akčné plány pre 445 väčších cestných úsekov a šestnásť väčších železničných úsekov.
         
      
            21
         
         
            Slovenská republika odmieta túto argumentáciu Komisie, ktorú považuje za nelogickú a zmätočnú. Tvrdí, že zo smernice 2002/49 vyplýva, že akčné plány, ktoré mal tento členský štát vypracovať pre šestnásť väčších železničných úsekov a 445 väčších cestných úsekov do 18. júla 2013, sa mali opierať o dáta z roku 2011 a obsahovať opatrenia na roky 2013 až 2018. Slovenská republika tvrdí, že túto povinnosť si dodatočne splnila. Požiadavky formulované Komisiou v štádiu repliky by podľa jej názoru v praxi viedli k tomu, že Slovenská republika by sa ani nemala pokúsiť aspoň dodatočne splniť svoju povinnosť podľa článku 8 ods. 2 smernice 2002/49, ktorej nesplnenia sa týka táto žaloba, a mala by sa snažiť splniť inú povinnosť, konkrétne podľa článku 8 ods. 5 smernice 2002/49, za ktorej nesplnenie voči nej nebola podaná žiadna žaloba. Inými slovami, tvrdenia Komisie by podľa nej znamenali, že ak si členský štát nesplnil povinnosti presne v lehote predpísanej smernicou, nemá šancu splniť si ich vôbec.
         
      
            22
         
         
            V prípade, že Komisia vytýka Slovenskej republike v replike porušenie povinnosti včas uskutočniť verejnú konzultáciu k akčným plánom stanovenej v článku 8 ods. 7 smernice 2002/49 a povinnosti preskúmania alebo revízie akčných plánov najneskôr po piatich rokoch po dátume ich schválenia, stanovenej v článku 8 ods. 5 smernice 2002/49, Slovenská republika sa domnieva, že tieto výhrady sú neprípustné.
         
      
            23
         
         
            Slovenská republika okrem toho v prvom rade uvádza, že hoci akčné plány, ktorých sa týka táto žaloba, boli finalizované až v roku 2020, neznamená to, že po roku 2013 sa na dotknutých väčších cestných a železničných úsekoch neprijímali žiadne opatrenia proti environmentálnemu hluku. V tejto súvislosti zmieňuje viacero opatrení modernizácie železničných tratí alebo opatrení priamo zameraných na obmedzenie zdrojov hluku.
         
      
            24
         
         
            Okrem toho Slovenská republika uvádza, že v plnom rozsahu pozná povinnosti, ktoré pre ňu vyplývajú z článku 8 ods. 5 smernice 2002/49. Potvrdzuje, že v súlade s týmto ustanovením vypracovala a Komisii zaslala viacero zhrnutí akčných plánov zohľadňujúcich stav pre rok 2016.
         
      
            25
         
         
            Napokon Slovenská republika zdôrazňuje, že nebola zďaleka jediným členským štátom, ktorý sa omeškal so splnením povinností podľa článku 8 ods. 2 a článku 10 ods. 2 smernice 2002/49.
         
      
      
         Posúdenie Súdnym dvorom
      
   
   
            26
         
         
            Podľa ustálenej judikatúry Súdneho dvora sa má existencia nesplnenia povinnosti hodnotiť vo vzťahu k situácii členského štátu ku dňu uplynutia lehoty stanovenej v odôvodnenom stanovisku, pričom Súdny dvor nemôže brať do úvahy neskoršie zmeny [pozri rozsudok z 27. januára 2021, Komisia/Rakúsko (DPH – Cestovné kancelárie), C‑787/19, neuverejnený, EU:C:2021:72, bod 34 a citovanú judikatúru].
         
      
            27
         
         
            Slovenská republika v prejednávanej veci nespochybňuje, že ku dňu uplynutia lehoty stanovenej v odôvodnenom stanovisku, to znamená k 15. augustu 2017, nevypracovala akčné plány pre väčšie cestné úseky a väčšie železničné úseky uvedené v prílohe tohto rozsudku, ani nezaslala Komisii zhrnutia týchto akčných plánov.
         
      
            28
         
         
            Pokiaľ ide o dokumenty nazvané „Akčný plán ochrany pred hlukom vybraných úsekov železničných dráh v správe Železníc Slovenskej republiky (ŽSR) pre prevádzku v roku 2011 – Zhrnutie“ a „Akčný plán ochrany pred hlukom vybraných úsekov väčších ciest v správe Slovenskej správy ciest (SSC) pre stav v roku 2011 – Zhrnutie“, Slovenská republika nespochybňuje, že ich Komisii oznámila 10. septembra a 31. decembra 2020, teda po uplynutí lehoty stanovenej v odôvodnenom stanovisku. Pokiaľ ide o prvý z týchto dvoch dokumentov, spresňuje tiež, že v tomto dokumente zostal uvedený rok 2013 (pozri bod 18 tohto rozsudku), keďže pôvodne mal byť vytvorený v roku 2013. Potvrdzuje však, že aj tento dokument bol finalizovaný až v roku 2020 po verejnej konzultácii.
         
      
            29
         
         
            Z toho vyplýva, že v súlade s judikatúrou citovanou v bode 26 tohto rozsudku sú tieto dokumenty irelevantné na účely posúdenia existencie vytýkaných nesplnení povinností k tomuto dátumu.
         
      
            30
         
         
            Okrem toho je potrebné konštatovať, že tvrdenie Slovenskej republiky o neprípustnosti niektorých argumentov Komisie je založené na nesprávnom pochopení vyjadrení tejto inštitúcie.
         
      
            31
         
         
            Ako totiž uvádza samotná Slovenská republika, Komisia nenavrhuje, aby Súdny dvor určil, že došlo k nesplneniu iných povinností, než sú povinnosti stanovené v článku 8 ods. 2 a článku 10 ods. 2 smernice 2002/49.
         
      
            32
         
         
            Komisia v skutočnosti odkázala na povinnosti revidovať akčné plány a uskutočniť s verejnosťou konzultáciu o návrhoch akčných plánov, stanovené v článku 8 ods. 5 a 7 tejto smernice, len v kontexte dokumentov uvedených v bode 28 tohto rozsudku, a to osobitne s cieľom preukázať, že tieto dokumenty boli prijaté len nedávno a v každom prípade po uplynutí lehoty stanovenej v odôvodnenom stanovisku, čo Slovenská republika v rámci tohto konania nespochybnila.
         
      
            33
         
         
            Pokiaľ ide o to, že Slovenská republika zdôrazňuje, že nebola zďaleka jediným členským štátom, ktorý sa omeškal so splnením povinností podľa článku 8 ods. 2 a článku 10 ods. 2 smernice 2002/49, postačuje pripomenúť, že Súdny dvor opakovane rozhodol, že členský štát nemôže odôvodňovať nesplnenie povinností, ktoré mu vyplývajú zo Zmluvy o FEÚ, poukazovaním na to, že aj iné členské štáty porušovali a porušujú svoje povinnosti (rozsudok z 18. novembra 2010, Komisia/Španielsko, C‑48/10, neuverejnený, EU:C:2010:704, bod 33 a citovaná judikatúra).
         
      
            34
         
         
            Za týchto podmienok je potrebné žalobe vyhovieť.
         
      
            35
         
         
            Vzhľadom na všetky predchádzajúce úvahy je potrebné konštatovať, že Slovenská republika si tým, že jednak nevypracovala akčné plány pre väčšie cestné úseky a väčšie železničné úseky uvedené v prílohe tohto rozsudku a jednak neoznámila Komisii zhrnutia uvedených akčných plánov, nesplnila povinnosti, ktoré jej vyplývajú z článku 8 ods. 2 a článku 10 ods. 2 smernice 2002/49 v spojení s prílohou VI tejto smernice.
         
      
      O trovách
   
   
            36
         
         
            Podľa článku 138 ods. 1 Rokovacieho poriadku Súdneho dvora Súdny dvor uloží účastníkovi konania, ktorý vo veci nemal úspech, povinnosť nahradiť trovy konania, ak to bolo v tomto zmysle navrhnuté. Keďže Komisia navrhla uložiť Slovenskej republike povinnosť nahradiť trovy konania a Slovenská republika nemala úspech vo svojich dôvodoch, je opodstatnené uložiť jej povinnosť nahradiť trovy konania.
         
       
         
            Z týchto dôvodov Súdny dvor (ôsma komora) rozhodol takto:
         
       
         
            
                     
                        1.
                     
                  
                  
                     
                        Slovenská republika si tým, že jednak nevypracovala akčné plány pre väčšie cestné úseky a väčšie železničné úseky uvedené v prílohe tohto rozsudku a jednak neoznámila Európskej komisii zhrnutia uvedených akčných plánov, nesplnila povinnosti, ktoré jej vyplývajú z článku 8 ods. 2 a článku 10 ods. 2 smernice Európskeho parlamentu a Rady 2002/49/ES z 25. júna 2002, ktorá sa týka posudzovania a riadenia environmentálneho hluku, v spojení s prílohou VI tejto smernice.
                     
                  
               
       
         
            
                     
                        2.
                     
                  
                  
                     
                        Slovenská republika je povinná nahradiť trovy konania.
                     
                  
               
       
            
               
                  
                     
                        Passer
                     
                     
                        Biltgen
                     
                     
                        Wahl
                     
                  
                  Rozsudok bol vyhlásený v Luxemburgu 13. januára 2022.
                  
                     
                        Tajomník
                        A. Calot Escobar
                     
                     
                        Predseda
                        K. Lenaerts
                     
                  
               
            
         
      Príloha
   
   
      Väčšie cestné úseky
   
   Vnútroštátne identifikačné číslo Jedinečné identifikačné číslo
   90269 SK_b_rd001
   90260 SK_b_rd002
   90290 SK_b_rd003
   90290 SK_b_rd004
   90308 SK_b_rd005
   90308 SK_b_rd006
   90309 SK_b_rd007
   90309 SK_b_rd008
   90309 SK_b_rd009
   90100 SK_b_rd010
   90100 SK_b_rd011
   90100 SK_b_rd012
   90118 SK_b_rd013
   90118 SK_b_rd014
   90118 SK_b_rd015
   90118 SK_b_rd016
   90119 SK_b_rd017
   90120 SK_b_rd018
   90120 SK_b_rd019
   90120 SK_b_rd020
   90120 SK_b_rd021
   90120 SK_b_rd022
   90120 SK_b_rd023
   90130 SK_b_rd024
   90130 SK_b_rd025
   90140 SK_b_rd026
   90149 SK_b_rd027
   90149 SK_b_rd028
   90149 SK_b_rd029
   90149 SK_b_rd030
   90149 SK_b_rd031
   90158 SK_b_rd032
   90158 SK_b_rd033
   90158 SK_b_rd034
   90158 SK_b_rd035
   90158 SK_b_rd036
   90158 SK_b_rd037
   90169 SK_b_rd038
   90170 SK_b_rd039
   90180 SK_b_rd040
   90180 SK_b_rd041
   90187 SK_b_rd042
   90187 SK_b_rd043
   90187 SK_b_rd044
   90210 SK_b_rd045
   90210 SK_b_rd046
   90220 SK_b_rd047
   37 SK_b_rd048
   30 SK_b_rd049
   30 SK_b_rd050
   47 SK_b_rd051
   47 SK_b_rd052
   40 SK_b_rd053
   40 SK_b_rd054
   69 SK_b_rd055
   69 SK_b_rd056
   60 SK_b_rd057
   60 SK_b_rd058
   60 SK_b_rd059
   60 SK_b_rd060
   60 SK_b_rd061
   60 SK_b_rd062
   66 SK_b_rd063
   70 SK_b_rd064
   70 SK_b_rd065
   70 SK_b_rd066
   80 SK_b_rd067
   127 SK_b_rd068
   127 SK_b_rd069
   127 SK_b_rd070
   130 SK_b_rd071
   380 SK_b_rd072
   390 SK_b_rd073
   390 SK_b_rd074
   390 SK_b_rd075
   390 SK_b_rd076
   390 SK_b_rd077
   410 SK_b_rd078
   410 SK_b_rd079
   410 SK_b_rd080
   410 SK_b_rd081
   410 SK_b_rd082
   420 SK_b_rd083
   420 SK_b_rd084
   430 SK_b_rd085
   430 SK_b_rd086
   430 SK_b_rd087
   430 SK_b_rd088
   440 SK_b_rd089
   446 SK_b_rd090
   470 SK_b_rd091
   80027 SK_b_rd092
   80027 SK_b_rd093
   80027 SK_b_rd094
   80027 SK_b_rd095
   80027 SK_b_rd096
   80027 SK_b_rd097
   80027 SK_b_rd098
   80026 SK_b_rd099
   80630 SK_b_rd100
   80630 SK_b_rd101
   80640 SK_b_rd102
   80658 SK_b_rd103
   80658 SK_b_rd104
   80659 SK_b_rd105
   80659 SK_b_rd106
   83660 SK_b_rd107
   83668 SK_b_rd108
   83668 SK_b_rd109
   83668 SK_b_rd110
   83668 SK_b_rd111
   83668 SK_b_rd112
   83668 SK_b_rd113
   92099 SK_b_rd114
   92099 SK_b_rd115
   92099 SK_b_rd116
   92099 SK_b_rd117
   92099 SK_b_rd118
   92100 SK_b_rd119
   92107 SK_b_rd120
   92107 SK_b_rd121
   92107 SK_b_rd122
   91450 SK_b_rd123
   91450 SK_b_rd124
   92107 SK_b_rd125
   92107 SK_b_rd126
   92107 SK_b_rd127
   91456 SK_b_rd128
   92117 SK_b_rd129
   92117 SK_b_rd130
   92110 SK_b_rd131
   92110 SK_b_rd132
   92110 SK_b_rd133
   92110 SK_b_rd134
   92120 SK_b_rd135
   92120 SK_b_rd136
   92150 SK_b_rd137
   92160 SK_b_rd138
   92160 SK_b_rd139
   90460 SK_b_rd140
   90470 SK_b_rd141
   90470 SK_b_rd142
   90480 SK_b_rd143
   90480 SK_b_rd144
   90480 SK_b_rd145
   90480 SK_b_rd146
   90490 SK_b_rd147
   90490 SK_b_rd148
   90490 SK_b_rd149
   90500 SK_b_rd150
   90509 SK_b_rd151
   90510 SK_b_rd152
   90510 SK_b_rd153
   90510 SK_b_rd154
   90510 SK_b_rd155
   90510 SK_b_rd156
   90520 SK_b_rd157
   90520 SK_b_rd158
   90527 SK_b_rd159
   90527 SK_b_rd160
   90527 SK_b_rd161
   90527 SK_b_rd162
   90527 SK_b_rd163
   90527 SK_b_rd164
   90527 SK_b_rd165
   90527 SK_b_rd166
   90527 SK_b_rd167
   90530 SK_b_rd168
   90536 SK_b_rd169
   90540 SK_b_rd170
   90550 SK_b_rd171
   90550 SK_b_rd172
   90550 SK_b_rd173
   90560 SK_b_rd174
   90560 SK_b_rd175
   90560 SK_b_rd176
   90560 SK_b_rd177
   90580 SK_b_rd178
   90580 SK_b_rd179
   90590 SK_b_rd180
   90596 SK_b_rd181
   540 SK_b_rd182
   540 SK_b_rd183
   540 SK_b_rd184
   550 SK_b_rd185
   600 SK_b_rd186
   618 SK_b_rd187
   618 SK_b_rd188
   618 SK_b_rd189
   239 SK_b_rd190
   239 SK_b_rd191
   240 SK_b_rd192
   240 SK_b_rd193
   240 SK_b_rd194
   258 SK_b_rd195
   269 SK_b_rd196
   270 SK_b_rd197
   270 SK_b_rd198
   280 SK_b_rd199
   290 SK_b_rd200
   290 SK_b_rd201
   299 SK_b_rd202
   300 SK_b_rd203
   300 SK_b_rd204
   310 SK_b_rd205
   310 SK_b_rd206
   80750 SK_b_rd207
   80750 SK_b_rd208
   80750 SK_b_rd209
   80780 SK_b_rd210
   80780 SK_b_rd211
   85520 SK_b_rd212
   85526 SK_b_rd213
   85526 SK_b_rd214
   85526 SK_b_rd215
   85526 SK_b_rd216
   85526 SK_b_rd217
   81170 SK_b_rd218
   81170 SK_b_rd219
   81180 SK_b_rd220
   81180 SK_b_rd221
   81180 SK_b_rd222
   81180 SK_b_rd223
   81200 SK_b_rd224
   81200 SK_b_rd225
   81230 SK_b_rd226
   81230 SK_b_rd227
   81720 SK_b_rd228
   81720 SK_b_rd229
   81726 SK_b_rd230
   81726 SK_b_rd231
   81726 SK_b_rd232
   81726 SK_b_rd233
   81726 SK_b_rd234
   81726 SK_b_rd235
   81726 SK_b_rd236
   90660 SK_b_rd237
   90660 SK_b_rd238
   90660 SK_b_rd239
   90670 SK_b_rd240
   90670 SK_b_rd241
   90700 SK_b_rd242
   90756 SK_b_rd243
   90750 SK_b_rd244
   90750 SK_b_rd245
   90750 SK_b_rd246
   90750 SK_b_rd247
   90780 SK_b_rd248
   90780 SK_b_rd249
   90790 SK_b_rd250
   90790 SK_b_rd251
   80140 SK_b_rd252
   80146 SK_b_rd253
   80190 SK_b_rd254
   80190 SK_b_rd255
   80190 SK_b_rd256
   80200 SK_b_rd257
   80200 SK_b_rd258
   80200 SK_b_rd259
   80200 SK_b_rd260
   80260 SK_b_rd261
   80030 SK_b_rd262
   80030 SK_b_rd263
   80040 SK_b_rd264
   80050 SK_b_rd265
   90019 SK_b_rd266
   90019 SK_b_rd267
   90019 SK_b_rd268
   90019 SK_b_rd269
   90019 SK_b_rd270
   90019 SK_b_rd271
   90010 SK_b_rd272
   90010 SK_b_rd273
   90040 SK_b_rd274
   90040 SK_b_rd275
   90040 SK_b_rd276
   90040 SK_b_rd277
   80286 SK_b_rd278
   80286 SK_b_rd279
   80286 SK_b_rd280
   80288 SK_b_rd281
   80288 SK_b_rd282
   80288 SK_b_rd283
   80288 SK_b_rd284
   80288 SK_b_rd285
   80289 SK_b_rd286
   80289 SK_b_rd287
   80296 SK_b_rd288
   80297 SK_b_rd289
   80297 SK_b_rd290
   80297 SK_b_rd291
   80297 SK_b_rd292
   81460 SK_b_rd293
   81460 SK_b_rd294
   81478 SK_b_rd295
   81478 SK_b_rd296
   81478 SK_b_rd297
   81479 SK_b_rd298
   81480 SK_b_rd299
   81480 SK_b_rd300
   81480 SK_b_rd301
   81480 SK_b_rd302
   81496 SK_b_rd303
   81496 SK_b_rd304
   81496 SK_b_rd305
   81496 SK_b_rd306
   81500 SK_b_rd307
   81510 SK_b_rd308
   81510 SK_b_rd309
   81510 SK_b_rd310
   81510 SK_b_rd311
   81570 SK_b_rd312
   81570 SK_b_rd313
   81570 SK_b_rd314
   80420 SK_b_rd315
   80458 SK_b_rd316
   80459 SK_b_rd317
   80560 SK_b_rd318
   80560 SK_b_rd319
   80570 SK_b_rd320
   80590 SK_b_rd321
   80590 SK_b_rd322
   80620 SK_b_rd323
   80628 SK_b_rd324
   80628 SK_b_rd325
   80628 SK_b_rd326
   80628 SK_b_rd327
   91460 SK_b_rd328
   91460 SK_b_rd329
   91460 SK_b_rd330
   91440 SK_b_rd331
   91440 SK_b_rd332
   91430 SK_b_rd333
   91430 SK_b_rd334
   91430 SK_b_rd335
   91380 SK_b_rd336
   91380 SK_b_rd337
   91380 SK_b_rd338
   91370 SK_b_rd339
   91370 SK_b_rd340
   91360 SK_b_rd341
   80350 SK_b_rd342
   80350 SK_b_rd343
   80357 SK_b_rd344
   80357 SK_b_rd345
   80360 SK_b_rd346
   80360 SK_b_rd347
   80360 SK_b_rd348
   80370 SK_b_rd349
   80370 SK_b_rd350
   80380 SK_b_rd351
   80390 SK_b_rd352
   80390 SK_b_rd353
   80390 SK_b_rd354
   80390 SK_b_rd355
   90390 SK_b_rd356
   90390 SK_b_rd357
   91300 SK_b_rd358
   91300 SK_b_rd359
   91296 SK_b_rd360
   91290 SK_b_rd361
   91290 SK_b_rd362
   91260 SK_b_rd363
   91250 SK_b_rd364
   91250 SK_b_rd365
   91550 SK_b_rd366
   91550 SK_b_rd367
   91530 SK_b_rd368
   91530 SK_b_rd369
   95376 SK_b_rd370
   95377 SK_b_rd371
   95380 SK_b_rd372
   95380 SK_b_rd373
   95377 SK_b_rd374
   95376 SK_b_rd375
   90880 SK_b_rd376
   90880 SK_b_rd377
   90897 SK_b_rd378
   90897 SK_b_rd379
   90900 SK_b_rd380
   90900 SK_b_rd381
   90900 SK_b_rd382
   90900 SK_b_rd383
   90900 SK_b_rd384
   90910 SK_b_rd385
   90910 SK_b_rd386
   90910 SK_b_rd387
   90920 SK_b_rd388
   90930 SK_b_rd389
   90930 SK_b_rd390
   90937 SK_b_rd391
   90937 SK_b_rd392
   90940 SK_b_rd393
   90940 SK_b_rd394
   1300 SK_b_rd395
   1300 SK_b_rd396
   1300 SK_b_rd397
   1300 SK_b_rd398
   1300 SK_b_rd399
   1300 SK_b_rd400
   1310 SK_b_rd401
   1310 SK_b_rd402
   1310 SK_b_rd403
   1320 SK_b_rd404
   910 SK_b_rd405
   910 SK_b_rd406
   910 SK_b_rd407
   910 SK_b_rd408
   920 SK_b_rd409
   930 SK_b_rd410
   936 SK_b_rd411
   930 SK_b_rd412
   930 SK_b_rd413
   940 SK_b_rd414
   950 SK_b_rd415
   2069 SK_b_rd416
   95610 SK_b_rd417
   91230 SK_b_rd418
   91230 SK_b_rd419
   91230 SK_b_rd420
   91230 SK_b_rd421
   91230 SK_b_rd422
   91230 SK_b_rd423
   1330 SK_b_rd424
   1330 SK_b_rd425
   1330 SK_b_rd426
   5570 SK_b_rd427
   5570 SK_b_rd428
   5570 SK_b_rd429
   5570 SK_b_rd430
   5580 SK_b_rd431
   1789 SK_b_rd432
   81330 SK_b_rd433
   81330 SK_b_rd434
   81330 SK_b_rd435
   81340 SK_b_rd436
   81340 SK_b_rd437
   81340 SK_b_rd438
   81340 SK_b_rd439
   81350 SK_b_rd440
   81350 SK_b_rd441
   81350 SK_b_rd442
   81360 SK_b_rd443
   81360 SK_b_rd444
   81360 SK_b_rd445
   
      Väčšie železničné úseky
   
   Vnútroštátne identifikačné číslo Jedinečné identifikačné číslo
   ŽSR‑110 SK_a_rl1
   ŽSR‑110 SK_a_rl2
   ŽSR‑120 SK_a_rl3
   ŽSR‑120 SK_a_rl4
   ŽSR‑130 SK_a_rl5
   ŽSR‑130 SK_a_rl6
   ŽSR‑120 SK_a_rl7
   ŽSR‑127 SK_a_rl8
   ŽSR‑180 SK_a_rl9
   ŽSR‑180 SK_a_rl10
   ŽSR‑180 SK_a_rl11
   ŽSR‑180 SK_a_rl12
   ŽSR‑180 SK_a_rl13
   ŽSR‑180 SK_a_rl14
   ŽSR‑180 SK_a_rl15
   ŽSR‑190 SK_a_rl16
   (
         *1
      )	Jazyk konania: slovenčina.